Rintarauhastiehyeen varjoainekuvaus

Rintarauhastiehyeen varjoainekuvauksella eli galaktografialla tutkitaan kirkasta tai veristä eritettä tuottavia maitotiehyitä.

# Tutkimukseen valmistautuminen

Tutkimuksen edellytyksenä on, että nänniä puristettaessa saadaan esille eritettä. Vältä rinnan puristelua tutkimuspäivän aamuna, ettei tiehyt tyhjene.

Ilmoita röntgenhenkilökunnalle mahdollisesta jodiyliherkkyydestä.

Ota mukaasi aikaisemmat mammografiakuvat mikäli ne ovat sinulla itsellä.

# Tutkimuksen suorittaminen

Rinnan iho pestään pesunesteellä. Erittävään tiehyeeseen asetetaan ohut tylppä neula, josta ruiskutetaan pieni määrä jodipitoista varjoainetta. Rinnasta otetaan kaksi röntgenkuvaa puristamalla rintaa hetkeksi kahden levyn väliin. Tutkimus kestää ½-1 tuntia.

# Tutkimuksen jälkeen huomioitavaa

Galaktografia ei vaadi jälkihoitoa.

# Yhteystiedot

Rintarauhastiehyeen varjoainekuvauksia tehdään Oulun Yliopistollisen sairaalan **G-röntgenissä**, Kiviharjuntie 9, sisäänkäynti **G** (Avohoitotalo, R-kerros).

Jos sinulla on kysyttävää, voit soittaa arkipäivisin klo 13.00- 15.00 välillä puh. (08) 315 3625.